
DISSERTATIO  MEDICA 


INAUGURALIS 


A%UM  IN  FEBRE  CONTINUA  USU 

EXTERNO . 


Auctore  JACOBO  KEITH. 


tractandi  rationis  magnitudo,  earum 


numero,  perieuloque  consideratis,  ab  omnibus 
concedi  debet.  Et  sane  hic  morbus,  omni 
in  aevo,  ut  ejus  naturam  indagaret,  ac  de  reme¬ 
diorum  effectu  certior  fieret,  medici  diligen- 

'  .  A 

tiam  excitavit. 


Antiqua 

Antiqua  febrium  sanatio,  quae  a  theoriis 
illius  aevi  variis,  levibus,  et  chimaericis,  nimis 
diducta,  pariter  ac  instabilis  et  incerta  fuit,  et 
remedia  felicissima  saepius  ab  experientia  pri¬ 
ore,  quam  a  theoria  originem  duxerunt. 
Pauci  autem  morbi,  curationis  mutationem 
tam  magnam,  quam  febres  his  temporibus 
subierunt ;  et  quanquam  hujus  aevi  pathologi, 
ingeniosas  de  febre  opiniones  protulerunt, 
theoria  ejus  perfecta  adhuc  desideratur:  ex 
hisce  tamen,  exploratiorem,  magisque  diluci¬ 
dam  morbi  naturam  habemus,  ideoque  tracta¬ 
tio,  ubique  rationi  magis  consentanea,  felicior- 
que  evenit. 

Nulla  pars  recentioris  in  febris  curatione 
cultus,  aegro  magis  grata,  vel  in  effectibus  uti¬ 
lior,  quam  a  calido  olim  tam  multum  ingesto, 
et  usurpato  regimine  mutatio,  ad  frigidum,  et 
in  potionum  refrigerantium  usu  libero,  et  in 
aeris  et  aquae  frigidae  ad  corpus,  applicatione 
externa. 


Est 


USU  EXTERN©»  3 

Est  autem  hoc  ultimum,  quod  ab  effectibus 
felicissimis,  majorem  nuper  inter  medicos 
attentionis  partem  sibi  vindicavit,  et  quod 
dissertationis  quae  sequitur  pro  argumento  se¬ 
legi  :  ejus  historiae,  applicationis,  et  effectuum, 
quae  vel  egomet  expertus  sum,  vel  ab  aliorum 
experientia  collegi,  rationem  brevem  propo¬ 
nere  statuens» 


HISTORIA» 

Tametsi  internus  potionum  frigidarum 
usus,  ab  Hippocrate,  Galeno,  Celso,  aliisque 
vel  ejusdem  vel  sequentis  aevi,  auctoribus 
claris  usurpatus  et  laudatus  fuit;  commen¬ 
dationes  autem  de  earum  exhibitione  magnae 
cautelas  comitabantur*;  et  quidam  ex  recem 


*  Celsus  lib.  iii.  eap.  7»  Van  Swieten  Comment»  m 
Boerhaavii  aphorism.  §  64©!  $  69 1. 


tioribus, 

fcioribus  usum  omnino  prohibebant;  ita  ut 
plerumque,  nisi  nuper,  medici  frigoris  in 
febre,  et  interne  et  externe  adhibiti  effectum 
magnopere  timerent;  et  inde  aegri  desideria 
avida,  et  forsitan  naturalia,  medici  prejudi- 
cium  vel  theoria  falsa  saepe  superabant. 

Hippocrates  fortasse  primus  fuit,  qui  exter¬ 
num  aquae  in  febribus  frigidae  usum  memo¬ 
rat  laudatque ;  topice  tamen  solummodo  adhi¬ 
bebatur.  Nam  in  febre  quam  typhum 
nominat,  linteorum  in  liquoribus  refrigeran¬ 
tibus  madefactorum,  ad  corporis  partes  max¬ 
ime  calore  affectas,  applicationem  suadet*. 
Sed  tametsi  balneum  frigidum  magni  nomi¬ 
nis,  et  in  usu  pro  morbis  multis  universo,  et  in 
suo  et  in  Asclepiadis,  Galeni,  Celsi  aliorumque 
sequentium  aevo,  erat :  pauca  tantum  de  ejus 
in  febribus,  presertim  ardentibus  nominatis 


#  De  internis  affectionibus,  Tom.  7.  cap.  41» 

exhibitione. 


USU  EXTERNO. 

exhibitione,  vestigia  invenimus;  unde  haud 
magni  estimatum,  vel  magnopere  in  febrium 
curatione  usurpatum,  apud  veteres  fuisse 
apparet. 

Immersionem  in  aqua  frigida,  ejusque  in 
corporis  superficiem  affusionem,  et  ad  proliri 
bendum,  et  multos  morbos  cumque  his  febres 
sanandum,  apud  varias  gentes  rudes,  coeli  et 
calidi,  et  septentrionalis  incolas,  esse  adhibi¬ 
tam,  notum  fuit.  Nulla  tamen  ad  hanc  rem 
in  Europa,  attentio  esse  adhibita  videtur,  etsi 
Doctor  Baynard  in  balnei  frigidi  historia,  a 
Floyero  circiter  seculi  elapsi  initium  edita, 
quaedam  febrium  curationum  fortuito  sic  con¬ 
fectarum,  exempla  insignia  proponit,  quae  ad 
aliquam  hujus  remedii  meritorum  investiga¬ 
tionem  ducere  potuissent. 

Prima  ejus  in  Europa  usus,  in  Act.  Natur, 
Curios.  VoL  X.  a  De  Hahn  edita  fuit  histo¬ 
ria  ; 

ria ;  in  qua  mentionem  facit,  corporis  super» 
ficiei  aqua  frigida  ablutionem,  apud  Wratisla* 
viam  in  Silesia,  in  febre  epidemica,  felice 
cum  exitu  usurpatam  esse.  Parva  huic  rei 
in  hac  insula  attentio  data  fuit,  donec  rursus 
a  Doctore  Wright  in  usum  revocabatur,  et 
in  se  alteroque  febre  laborantibus,  effectus  fe¬ 
licis  narratio,  in  Ephemeride  Londinensi  Me¬ 
dica  pro  anno  1786  edita.  Adhuc  tamen 
hoc  remedium  in  multis,  incertum  periculo» 
sumque  erat,  et  ejus  effectus  secundi,  nondum 
experientia  comprobati,  donec  Doctor  Cur- 
rie  de  Liverpool,  post  usus  experientiam  ple¬ 
nam,  et  diligentem  effectuum  indagationem, 
illas  constituit  leges,  quibus  in  diversis  ap^ 
plicatio  dirigenda  est  conditionibus  :  et  qui 
hoc  modo  generi  humano  valde  profuit,  in 
usum  universum  introductione  remedii,  in 
uno  ex  ordine  morborum  maxime  lethalium, 
quibus  homines  obnoxii  sunt  utilissimi. 

In  hac  re  tractanda  considerari  debent, 

1 7110  f 


* 


USU  EXTERNO»  ? 

-  / 

1  /no,  Genus  febris  in  quo  utilissima  est ;  2do^ 

Applicationis  tempus  modusque  ;  3 tio,  Status 
febris  in  quo  utilissima  est ;  4^*  Effectus : 
5to ,  Modus  operandi. 

L  DE  GENERE  FEBRIS, 

Ab  hujus  remedii  introductionis  tempore* 
et  in  intermittentibus,  et  febribus  continuis, 
seque  ac  in  multis,  et  febrilibus,  et  in  morbis 
sine  febre  usurpatum  fuit ;  tamen  ad  febrem 
continuam,  has  investigationes  astringere  volo. 

Synocha,  vel  febris  inflammatoria  vera, 
morbus  est  qui  certe  in  hac  insula,  non,  nisi 
raro  occurrit ;  et  nullas  aquae  frigidae  affu¬ 
sionis,  in  hac  febris  specie,  usus  historias  no¬ 
vi.  Tamen  verisimile  est,  hic  applicationem 
haud  idoneam  et  noxiam  fore  :  nam  etsi  pri¬ 
ma  frigoris  applicatio,  pulsum,  caloremque,  et 
quaedam  alia  febris  his  pendentia  symptomata 

minuere, 


1 


8  DE  AQUi£  IN  FEBRE  CONTINUA 

minuere,  postremo  tamen  aucta  validaque  ac¬ 
tio  vascularis,  applicationem  sequens,  morbum 
de  illius  systematis  conditione,  tam  multum 
manifeste  pendentem,  augere  possit. 

Synochus  et  Typhus,  nosologiae  Culle ma¬ 
nse,  quae  quidem  ejusdem  morbi  varietates, 
caelo,  anni  tempore,  et  aegri  constitutione  va¬ 
riati,  solummodo  videntur,  febris  varietates 
in  hac  terra  frequentissime,  sunt  ille  quibus 
maxime  adhibita  fuit,  affusio  frigida.  Harum 
posterior  plerumque  contagiosa  est,  et  sepe 
inter  magnorum  oppidorum  pauperes,  in  car- 
ceribus,  aliisque  locis  confertis,  epidemice 
grassatur,  magnamque  sepe  cladem  infert» 
In  hoc,  presertim  aliquantum  progresso  mor¬ 
bo,  calor,  pulsusque  frequentia,  magnopere 
aucte  sunt ;  et  progrediente,  multa  sympto¬ 
mata  periculosa,  uti  debilitas  magna,  deli¬ 
rium,  petechie,  vibices  et  subsultus  tendinum 

\ 

oriuntur.  In  hac  febris  specie,  cumque  his 
signis  afficiente,  maxime  commoda  est  affusio 

frigida ; 

frigida  ;  et  in  hac  saepissime,  et  cum  felicissi¬ 
mo  eventu  usurpata  fuit. 

* 


1L  DE  TEMPORE  MODOQUE  APPLI¬ 
CATIONIS. 

Quum  praecipuum  hujus  remedii  usurpandi 
consilium  sit,  ut  morbi  progressus  impediatur, 
quo  citius  post  morbi  principium  adhibetur, 
eo  melius.  In  quibusdam  autem,  typhi  ag¬ 
gressus  in  exortu  adeo  insidiosus  sit,  ut  per  a- 
iiquod  tempus  permaneat,  et  perfecte  formata 
sit,  antequam  vera  natura  dignoscatur.  Saepius 
tamen,  a  rigoris  et  horroris  paroxysmo,  bene 
designato,  quem  calor  auctus,  pulsus  celerior, 
aliaque  febris  signa  diagnostica,  breviter  ex¬ 
cipiunt,  incipit.  Frigoris  et  caloris  paroxys¬ 
mi,  pro  majore  vel  minore  tempore  in  diver¬ 
sis  alternare  pergent.  His  tamen  manenti¬ 
bus,  affusio  frigida,  usurpari  potest,  et  felicis¬ 
sime  quidem  usurpatur  :  nam  horum  conti- 

B  nuatio 

nuatio  febrem  non  perfecte  esse  formatam,  et 
dehinc  maximam  morbum  abrumpendi  esse 
spem,  ostendit.  Hic  tamen  oportet  appli¬ 
cationem,  durante  stadio  calido,  fieri ;  vel  si 
cessarint  paroxysmi  frigidi,  febrisque  perfecte 
formata  sit,  quolibet  tempore  adhiberi  potest. 
44  Wheri  there  is  no  sense  of  chilliness  present, 
u  when  the  heat  of  the  surface  is  steadily  a- 
44  bove  what  is  natural,  and  when  there  is  no 
154  general  or  profuse  perspiratioh*.” 

Quum,  morbo  pergere  perstante,  affusione, 
aliisque  progressum  reprimendi  versatis  mo¬ 
dis,  ilon  obstantibus,  in  hac,  sicut  in  pleris- 
que  aliis  febribus  continuis,  exacerbatio  ves¬ 
pertina  distincta,  adsit,  celeritate  pulsus  auc¬ 
ta,  vultus  suffusione,  et  majore  solito  inquie¬ 
tudine,  cui  saepe  delirium  accedit,  aliis  tem¬ 
poribus  absens,  designata ;  hoc  certe  in  quo, 


#  Currie^  Medical  Reports,  &c. 

affusionis  effectus,  quum  morbum  haud  abscin¬ 
dit,  maxime  idonei  invenientur,  tempus  erit. 

Quolibet  tamen  alio  diei  tempore,  cum 
symptomatum  vehementia  postulare  videtur, 
et  cum  supra  memorata  regula  generalis  ap¬ 
ta  est,  adhiberi  potest.  Repetitio  etiam,  a 
rei  importunitate,  et  morbi  duratione,  diri» 

genda  est :  nam  in  primo  morbi  stadio,  sae- 

* 

pius  quam  in  magis  progresso  usurpari  pot¬ 
est,  quoniam  hoc  tempore,  vires  multum 
imminuuntur,  et  dehinc  aeger  minus  facile 
applicationem  patitur.  Post  nonam  igitur, 
decimamve  diem,  ni  calor  et  pulsus,  multum 

^  i 

praeter  solitum  augentur,  et  aegri  vires,  nom 
nisi  minime  confranguntur,  affusionem  fri¬ 
gidam  seponere,  et  loco  ejus,  vel  aquae,  cor¬ 
pus  spongia  lavando,  applicationem  substi¬ 
tui,  vel  aquae  in  affusione  adhibitae  calorem, 
multum  esse  auctum  oportet.  Hac  de  re 
autem,  nullam  normam  generalem  proponere 
licet,  sed  omnino  propriis  rei  conditionibus, 


nos 

bos  oportet  dirigi :  nam  in  multis,  14mo  vel 
15mo  morbi  die,  et  etiam  serius,  affusio  fri¬ 
gida  sine  ullis  effectibus  infaustis,  tametsi 
minore  plerumque  quam  primo  effectu  ad¬ 
bibita  fuit. 

In  affusionem  frigidam  adhibendo,  corpus 
omnino  esse  nudum  oportet.  Si  capillities  non 
abrasae,  tegumento  obtegenda  est.  '  Aquas  ca¬ 
loris  a  50mo  ad  65um  situlae,  subito,  et  ex 
alto,  super  corpus  affundendae  sunt.  iEger 
tunc  quam  celerrime  siccatus,  in  lecto  collo¬ 
candus  est.  Aqua  marina,  ubi  facile  com¬ 
parari  potest,  aquae  fontanae  certe  proponenda 
est ;  vel  in  quibusdam  aqua  arte  salsa  fieri 
potest. 

In  superficiem  corporis  lavando,  cum  affu¬ 
sio  haud  idonea  sit,  aqua  cum  aceto  optime 
adhibetur* 


ni.  de 


USU  EXTERNO, 


in.  DE  STATU  FEBRIS  IN  QUO  UTI¬ 
LISSIMA  EST. 

* 

Corporis  humani  calor  naturalis  a  gGto  ad 
C)8vum  variat.  In  febre,  fere  semper  esse 
auctum  demonstrat  thermometrum.  Caloris  fe¬ 
brilis  in  hac  insula  gradus,  a  99no,  plerumque 

4»  '  f  "*  '  '  **■ 

ad  105um,  vel  interdum  etiam  107mum  variat, 
Jn  terris  autem  calidis  multo  superius  valere 
dicitur.  Interdum  nullum  verum  caloris  in¬ 
crementum  in  febre  valet,  etiamsi  aeger  de 

sensu  caloris  molesti  conqueritur,  et  cutis  alii 

/ 

calida  apparet.  Ideoque  aegri  vel  medici 
sensationes,  pro  caloris  febrilis  gradus  modo* 
ut  saepissime  fallaces,  nunquam  usurpari  de¬ 
bent,  sed  ad  idoneum  thermometrum  sempef 
recurrere  oportet,  cujus  bulbus,  sub  lingua 
labiis  clausis,  vel  delirio  aliisve  hic  applica¬ 
tioni  pbstantibus,  sub  axilla  collocari  oportet. 

Quolibet 


14  DE  AQtLE  IN  FEBRE  CONTINUA 

Quolibet  caloris  99um  thermometri  Fah~ 
renheitiani,  gradu  superante,  ceteris  permit¬ 
tentibus,  vel  etiam  si  de  caloris  sensu  ingrato* 
calore  systematis  tamen  non  vero  aucto,  con¬ 
queritur,  affusio  frigida  commode  adhiberi 
potest.  Cum  tamen  huic  contrarium  pollet* 
L  e .  caloris  augmentum,  a  thermometro  im 
dicatum,  dum  aeger  ipse  frigescit,  affusionem 
adhibere  nullo  rpodo  licet.  Nam  si  in  hoc, 
vel  in  stadio  frigido  exhiberetur,  calor  cor- 
poris  celeriter  minuitur,  algor  maxime  auge¬ 
tur,  respiratio  fere  omnino,  suspensa,  pulsus 
parvus,  celer  vel  intermittens  evadit,  et  vitm 
vires  fere  extinctae  apparent.  His  sympto¬ 
matis  periculosis  perstantibus,  vinum  aliaque 
stimulantia  confestim  propinare  oportet,  po¬ 
tiones  calidae  adhiberi,  et  aquae  calidae  vesi¬ 
ca  ad  praecordia,  et  pedes  fervida,  statim  ap¬ 
plicari  debent, 

Perspirationis  presentia,  presertim  si  ab 
arte  inducta,  copiosa,  et  diuturna  sit,  vel  tem¬ 
pus 


* 

pus  ejus  cessationem  proxime  sequens,  ab  usu 

affusionis  frigidae,  his  praesentibus,  etiamsi  alia 
postulare  videntur  symptomata,  nos  abster¬ 
rere  oportet.  Enimvero  hoc  tempore  adhi¬ 
bita,  calorem  corporis  jam  isto  processu  re¬ 
frigerante  multo  minutum,  affusio  exhaurit, 
ex  quo  symptomata  valde  periculosa  secuta 
fuerunt*.  Si  autem  levi  tantum  sudore  cutis 
madeat,  ab  ejus  exhibitione  non  absterrere 
oportet  f. 

Quum  typhus  morbus  est,  qui  omnem  aeta¬ 
tem,  sexum,  et  conditionem  aggreditur,  hic 
haud  inutile  appareat,  affusionis  frigidas  ap* 
plicationis  utilitatem,  in  his  diversis  condi* 
tionibus  considerare. 

Typhi  contagiosi,  in  senioribus  impetum 
non,  nisi  raro  occurrere  fateri  oportet.  In  ta** 


%  Currie,  loc.  cit. 

f  Dewar,  Medical  and  Physical  Journal,  voL  xl. 


libm 

Kbus  autem,  aquEe  frigidEe  affusio,  forsan  haud 
tam  idonea  est ;  nam  hic  verisimile  apparet, 
systematis  vires  hoc  vitae  tempore  multum,  et 
vi  morbi  adhuc  magis  minutas,  reactionem  ne¬ 
cessariam  inducere  nequire,  et  inde  affusionis 

**  •»*■•**  i 

virds  sedativas  noxias  fieri.  In  his,  affusio  te¬ 
pida  praesertim  aquae  salsae,  vel  corporis  spon¬ 
gia  lavatio,  multo  tutior  foret.  Infantes 

V  '  ^ 

quanquam  haud  exempti,  certe  typhi  conta¬ 
gioni  quam  adulti  multo  minus  obnoxii  sunt. 
Hi  tamen  plerumque  balneum  frigidum  bene 
valentes  optime  patiuntur  ;  et  hic  verisimile 
est,  affusionem  frigidam,  exhibitionis  in  scar^ 
latina  utilitatis  ex  similitudine,  tutum,  utilis- 
simumque  remedium  fore. 

Affusionis  frigidae  applicatio,  sexibus  utris¬ 
que,  caeteris  paribus,  aeque  apta  est.  In  dua¬ 
bus  tamen  feminino  sexui  propriis  conditio¬ 
nibus,  menstruatione  nimirum,  et  graviditate 
caute  adhibenda  est.  Cum  prior  adsit,  affusio 
frigida  minime  adhiberi  debet,  uti  sine  dubio 

illam 

illam  compesceret,  ideoque  sequelas  malas 
induceret.  Affusio  tepida  tamen  tuto  usur- 
pari  potest.  In  primis  graviditatis  mensibus, 
affusionem  frigidam  libere  adhibere  possumus; 
in  postremis  tamen,  minus  libere  adhibenda 
est. 

In  quibusdam  etiam  faeminarum,  constitu¬ 
tionis  maxime  tenellae  et  irritabilis,  et  in  qui¬ 
bus  debilitas  febrilis,  etiam  ab  initio  magna 
fuit ;  cavendum  est,  ne  affusionis  frigidae  ap¬ 
plicatio,  admodum  frequenter  fiat  ;  etiamsi 
symptomata  eam  postulare  videntur,  et  pris¬ 
tinae  applicationes  secunda  inventae :  nam 
hoc  modo,  sequelae  infaustae  secutae  fuerunt. 
Systematis  conditionem  a  priore  dissimilem, 
et  in  quibusdam,  contrariam*  interdum  etsi 
raro  in  typho  occurrere,  denegare  non  possu¬ 
mus.  Plerumque  in  viris  validis  junioribus 
sese  ostendit,  et  robore  et  plenitudine,  aeque 
ac  pulsus  celeritate,  vultus  suffusione,  et  deli¬ 
rio  designatur.  Hi  modum  curationis  stimu- 

C  laniem 

lantem  minus  patiuntur,  et  in  his  evacuantia 
praesertim  cathartica,  utilia  sunt.  In  his  casi» 
bus,  affusio  frigida,  saltem  apud  morbi  princi¬ 
pium,  nam  in  progressu,  typum  contrarium 
plerumque  assumit,  dubium  remedium  haben¬ 
da  est ;  uti  effectus  tonici,  ex  applicatione  in» 
ducti,  symptomata  morbi  fortasse  augerent, 
eodem  modo  quo  in  synocha  agere  videtur. 
In  utrisque  igitur,  frequentem  affusionis  tepi¬ 
dae  exhibitionem  meliorem  fore  verisimile 
est ;  nam  dum  haec  sicut  affusio  frigida,  ca¬ 
lorem  morbidum,  aliaque  febris  symptomata 
imminuit,  nulla  systematis  vascularis  reactio 
sequitur. 

Affusio  frigida  multis  primo  res  dura  ap¬ 
paret,  et  remedio  quod  tam  asperum  apparet, 
se  submittere  timent.  Hic  tamen  timor,  cum 
effectus  gratos  commodosque  semel  experti 
sint,  evanescit,  et  postea  ejus  applicationi  fa¬ 
cile  acquiescunt.  Eodem  tamen  tempore  ob¬ 
servari  oportet,  ut  si  aegri  ipsi  ab  ejus  exhibi¬ 
tione 

tione  penitus  abhorreant,  nunquam  vi  adhi¬ 
beri  debeat,  neque  illos  in  ejus  applicationem 
decipi  oporteat,  sequelae  periculosae,  agita¬ 
tionem,  et  terrorem  tali  modo  inductuift  se¬ 
querentur. 

Sanguinis  ad  quaedam  organa  determinatio, 
in  febre  haud  infrequenter  occurrit,  ideoque 
indagationem  affusionis,  cum  h^c  adsit,  utili¬ 
tatis  exigit.  Caput  et  pulmones  organa,  hoc 
modo  saepissime  affecta  sunt.  Capitis  dolor, 
deliriumque,  sanguinis  ad  caput  fluxum  auc¬ 
tum  consequuntur:  haec  tamen  etiam  contra¬ 
riae  conditionis  effectus  sunt,  nimirum,  vel  in 
cerebro  sanguinis  impetus  minutus,  vel  syste¬ 
matis  in  hoc  viscere  vascularis  status  naturalis, 
sed  cum  aliqua  affectione  cerebri  ignota,  ner¬ 
vosa,  a  febre  inducta,  conjuncti,  et  haec  delirii 
causa,  priore  haud  minus  frequenter  occurrit. 
Hae  duae  conditiones,  saltem  si  exquisitae  sint, 
facile  dignoscuntur,  viz.  dolore  capitis  acuto, 
delirio  feroce,  vultu  suffuso,  et  oculis  in  pri¬ 


ore 

ore  inflammatis ;  et  delirio  mite,  oculorum 
languore,  et  facie  in  posteriore  pallida:  hic 
tamen  haud  necesse  est,  has  ultra  distinctiones 
prosequi,  uti  in  ambabus,  si  alia  permitterent, 
affusio  frigida  universalis,  sin  minus,  applica¬ 
tio  frigoris  capiti  topica,  diu  praesertim  in  pri¬ 
ore,  sicut  remedium  efficacissimum  nota 
fuit. 

Sanguinis  ad  pulmones  determinatio,  a 
symptomatis  pneumonicis  vel  catarrhalibus 
indicata,  etiam  saepe  typhum  comitatur,  uti  in 
hyeme  vel  vere  apparet,  plebemque  adoritur* 
\n  frigidis,  humidisque  locis  habitantem,  et 
qui  a  vestitu  domibusque  malis,  et  qui  etiam 
ex  negotiis,  caeli  alternationibus,  et  incle^ 
mentia  facile  afficiuntur;  haec  symptomata 
affusionem  frigidam  prohibere  putantur, 

i 

In  his  quidem  exemplis,  ubi  symptomata 
adeo  gravia  sunt,  ut  ad  naturam  pneumoniae 
accedere  videantur ;  affusio  frigida,  sangui¬ 
nem 

nem  in  internis  partibus  accumulando,  sine 
dubio  illa  augeret,  et  nequaquam  igitur  ad¬ 
hiberi  oportet,  donec  symptomatum  pneumot» 
nicprum  violentia,  idoneis  remediis  domita 
fuerit.  In  aliis  autem  exemplis  mitioribus,  af¬ 
fusio  frigida  sine  haec  augendo  adhibita  fuit^s 

In  omnibus  tamen  exemplis,  ubi  affusionis 
frigidae  exhibitio  minime  dubia  appareat,  tuto 

ad  affusionem  tepidam  recurrere 

licet, 

Diarrh/Xa  a  diversis  ixi  febre  causis  saepe 
oritur ;  et  a  frigoris  in  hanq  inducendo  effecti- 


%  Currie,  loc.  citat.  Home,  Prelect.  Clinic.  Marti- 

.  .  t  ,  „  •  * 

neau,  Medical  and  Physical  Journal,  vol.  iii. 

r .  i 

In  multis  ex  iis  exemplis,  ubi  symptomata  catarrhalia 

X  ■  ' 

adfuerunt,  affusionem  frigidam  haec  etsi  non  augentem^ 
minorem  in  morbum  praesertim  in  abrumpendo  habere 
vim,  quam  cum  nulla  talis  symptomatum  combinatio  ex¬ 
is  teret  3  observatum  fuit, 

busf 


commodeque 

bus,  et  inductam  sustentando,  in  tali  casu,  af~ 
fusio  frigida  haud  apta  dideretur.  In  paucis 
autem  exemplis,  in  quibus  hoc  occurrere 
vidi,  nullum  habere  effectum,  vel  ut  augerel, 
vel  ut  minueret  affusio  frigida  visa  fuit. 

IV.  DE  AFFUSIONIS  FRIGI  DiE 
EFFECTIBUS. 

Aqvjs:  frigidae  applicatio  externa  duobus  in 
febre  adhibetur  consiliis :  Imo,  Vel  ad  morbum 
abrumpendum  ;  2 do,  Vel  ad  symptomata 
temperanda* 

lmo}  Etsi  medici  prisci,  praesertim  Sydeiu 
hami  doctrinam  sequentes,  febrem  non  esse 
abrumpendam  putarent,  eam  esse  nisum  na¬ 
turae,  aliquid  noxii  ex  corpore  expellentem 
arbitrantes,  cujus  detentio  sequelis  his  naturae 
nisibus  in  expellendo  inductis  pejoribus,  or¬ 
tum  daret*  Hodie  tamen  nullae  tales  exis- 


tunt 

iunt  objectiones ;  nec  si  sistatur  febris  progres¬ 
sus,  ulla  mala  sequuntur*  Hoc  consilio,  eme« 
tica  praesertim  antimonialia,  cathartiea,  et  dia¬ 
phoretica,  ab  hodiernis  medicis  laudata  exhi- 
bitaque  fuerunt ;  sed  ad  febrem  sistendam, 
affusioni  frigidae  tempestive  adhibitae,  inferi- 
oria  videntur.  Quo  citius,  ut  antea  memora¬ 
tum,  hoc  adhibetur  consilio,  majorem  ex  sen¬ 
tentia  cedendi  vim  habet;  medicorum  au¬ 
tem  infortunium  est,  in  nosocomiis  praesertim, 
non  posse  affusionem  frigidam  hoc  consilio 
satis  experiri.  Nam  cum  febris  perfecte  for¬ 
metur,  vel  post  octavam  diem,  rarissime 
morbum  abrumpit.  Igitur  mos  admodum 
laudabilis,  utilissimusque  videretur,  in  illis, 
ubi  typhus  multos  homines,  in  locis  confertis, 
uti  in  nosocomiis,  castris,  navibus,  &c.  aggredi¬ 
tur,  immersionem  vel  affusionem  frigidam, 
non  solum  iis  remedium  jam  morbo  correptis, 
sed  etiam  ufi  prophy laeticum  adhibere;  et 
hoc  modo,  in  his  rebus,  quaedam  alia  consilia 
utilissima  invenierentur* 


Non 

Kon  semper  est  prima  affusionis  applica- 
tione*  qua  morbi  progressui  finis  imponitur, 
multo  saepius  repetitiones  iteratas  exigit. 
Quum  affusio,  febrem  incipientem  abrum¬ 
pendi,  vim  habet  optatam,  caloris,  pulsusque 
incrementum  minuitur,  et  gradatim  naturale 
fit ;  capitis  dolor,,  et  oppressio  febrilis  dece- 
fiunt;  et  nisi  debilitas  morbo  inducta,  nihil  re- 
manet0 


.  «  * 

.ZEgros  tamen  hoc  modo  febre  liberatos,, 
praesertim  cavere  oportet,  ne  ullis  inconstan¬ 
tiis  sese  exponant,  antequam  vires  penitus 
restitutae  sint.  Illos  enim,  hoc  modo  febre  in¬ 
cipiente  liberatos,  magis  morbo  recidivo  ob¬ 
noxios  fieri,  quam  illos  quibus  morbus  totum 
cursum  percurrisset  videretur. 

Quum  a  febris  duratione,  morbum  abrum¬ 
pere,  sperare  non  possumus,  2 dor  Usurpatur 
affusio,  concilio  memorato,  viz.  ad  sympto¬ 
matum  vehementiam  temperandam,  et  quum 

nullae 

nullae  res  ejus  administrationi  obviam  eunt, 
certe  hoc  modo  effectus,  magis  commodos, 
certosque,  quam  ullum  aliud  remedium,  vel 
remediorum  combinatio,  adhuc  in  febrium 
curatione  adhibitorum,  praestat. 

Calor  auctus,  pulsusque  celeritas  aucta, 
quae  magis,  minusve  semper  in  febre  adsunt, 
symptomata  sunt.  In  Hippocratis  aevo,  calor 
auctus,  solum  fuit  symptoma,  ex  quo,  diag- 
nosim  et  prognosim  stabilivit,  et  ad  quod  ejus 
sanandi  ratio  praecipue  spectabat.  In  aevis 
autem  insequentibus,  minus  aestimatum  fuit; 
et  quum  theoriae  chemicae  ad  corporis  humani 
physiologiam,  et  pathologiam  explicandam,  in¬ 
troductae  fuerunt,  his  ita  opinantibus,  neces¬ 
sarius,  et  fortasse  quodammodo  salutaris,  virium 
medicatricium  naturae,  satis  apte  nisus  appa¬ 
rebat.  In  medendae  febris,  ratione  hodierna, 
calorem,  pulsumque  auctum  imminuere,  a  se 

mutuo  pendentibus  magna  ex  parte  sympto- 

D  matis, 

matis,  semper  momenti  haud  parvi  existima* 
tum  fuit. 


Externa  frigoris  applicatio,  semper  facil¬ 
limus,  certissimusque  corporis  temperiem 
minuendi,  modus  fuisse  videretur;  sed  in  hoc, 
sicut  in  multis  aliis  casibus,  prejudicium  et 
theoria,  remediis  maxime  rationi  consentaneis 
et  optime  morbi  naturae  adaptatis  obstiterunt. 
Nec  sane  hi  frigoris  in  febre  timores,  etsi  jam 
multum  minuti  prorsus,  saltem  apud  plebem 
extincti,  apud  quam  affusionis  frigidas  admi¬ 
nistratio,  quanquam  virtutum  experientia 
tam  ampla  comprobata,  adhuc  multum  impe¬ 
dimenti  patitur.  Prima  affusionis  frigidae  ap¬ 
plicatio,  fere  semper  maximam  horum  symp¬ 
tomatum  diminutionem  efficit.  Nam  syste¬ 
ma  gradatim  ei  consuefactum  videtur.  Am¬ 
borum  reductionis  gradus  admodum  diversus 
est,  et  plerumque  etsi  non  semper,  maxime 
notabilis  est,  quo  superior  calor,  et  frequentior 
pulsus  sit.  Maxima  quam  legi  reductio,  a  Doc~ 


tore 

tore  Currie  memoratur  ;  ubi  in  pueri  exemplo 
calor  a  lOpmo  ad  QBum  gradum,  pulsusque 
db  140  ad  90  ictus  in  minuti  spatio  reduce-*, 
batur.  In  hoc  autem  exemplo,  a^gro  perspi¬ 
ranti  adhibita  fuit,  et  effectus  inducti  mira¬ 
biles*  quodammodo,  huic  causas,  tribuendi 
sunt.  Maxima  quam  vidi  reductio,  erat  ca¬ 
loris  sex  gradus,  et  in  arteriarum  pulsationi¬ 
bus  3 (5  ictuum  dimiiiutio.  Effectus  maxime 
communes  sunt,  ut  pulsus  a  decem  ad  viginti 
pulsationes,  calorque,  a  duobus  ad  quatuor 
gradus  minuantur :  caloris,  pulsusque  diminu- 
tio  non  semper  ad  eandem  est  rationem,  in 
quibusdam  enim  calorem  minutum,  pulsum 
autem  immotum  vidi,  et  ssepe  vice  versa. 
iPulsus  frequentiam  autem  non  solum  minuit, 
sed  stepissime  etiam,  vim,  constantiamque  au¬ 
get,  et  post  singulas  applicationes,  sger  se 
corroboratum,  renovatumque  sentit,  et  si  an¬ 
tea,  ulla  ad  perspirationem  proclivitas  erat, 
nunc  saspe  elicitur, 


Hqstu&n 

Horum  effectuum  duratio,  admodum  diver¬ 
sa  est :  morbo  incipiente  adhibita,  calor,  pul¬ 
susque  febrilis  nunquam  rursus  redeunt; 
attamen  morbi  stadio  provectiore  gradatim 
redeunt ;  plerumque  intra  horam  unam,  duas- 
vb,  quo  tempore  aegri  viribus  ceterisque  per¬ 
mittentibus,  rursus  affusio  repeti  debet. 

Ab  affusionis,  in  calorem,  pulsumque  effec¬ 
tibus,  facile  apparere  oportet,  quantum  in 
symptomata  ab  his  pendentia  valere  debeat : 
ita  capitis  dolor,  sitis,  inquietudo,  anxie¬ 
tasque  febrilis  minuuntur,  vel  prorsus  re¬ 
moventur,  et  tempore  idoneo  adhibita,  som¬ 
nus  praesertim  junioribus  facile  conciliatur. 
Cum  adsint  delirium,  vibices,  petechiae,  vel 
subsultus  tendinum,  haec,  ejus  applicatione 
iterata,  semper  magnopere  minuuntur.  Nani 
diu  notatum  fuit,  in  typho,  aliisve  febribus, 
quibus  accedunt  putredinis  symptomata,  haec' 
frigoris  usu  libero,  in  typi  -  symptomata  con- 
trarii  commutari  posse  :  et  antequam  affu¬ 


sionis 

sionis  aquae  frigidae  experientia,  in  usum  in¬ 
troducta  erat,  lavationem  corporis  aqua  cum 
aceto,  aeris  frigidi  liberum  usum,  cum  pete- 
chiae,  aliaque  putredinis  symptomata  ades¬ 
sent,  diu  commodissimeque  adhiberi ;  et  ad¬ 
huc  usurpari  debent,  si  affusio  haud  idonea 
sit,  vel  in  casibus  urgentibus,  per  affusionis 
frigidae  intervalla. 


AFFUSIO  TEPIDA. 

Balnei  tepidi  in  febribus  usus  diu  cogni¬ 
tus  fuit ;  et  in  febribus  intermittentibus,  usus 
ratio  a  Celso  reddita,  adhuc  forsan  optima 
est*. 

Aquam  tamen  tepidam,  in  corporis  super» 
ficiem,  in  usum  medicum  perfundendi  con¬ 
suetudo,  multo  serius,  et  praecipue  a  Doctore 


*  Celsus,  lib.  iii.  cap.  15. 

Currie  introducta  fuit :  et  quum  a  febris  du~ 
ratione,  debilitateque  insequente,  a  sympto¬ 
matum  catarrhalium  severitate,  vel  aegri  ti¬ 
moribus,  affusio  adhiberi  commode  non  pos¬ 
sit,  etsi  in  multis,  frigida  inferior,  adhuc  ta¬ 
men  substitutio  utilissima  invenietur  affusio 
tepida. 

Verbum  tepidum  usurpatur,  quum  aquae 
adhibitae  calor  accedit,  etsi  non  superat  cor¬ 
poris  calorem ;  et  hoc  consilio,  ab  87mo  ad 
97um  gradum,  calor  plerumque  seligitur. 

Reductio  hoc  modo  caloris  corporis  maxi¬ 
me  aucti,  saepe  notatu  digna  est,  et  interdum 
affusione  frigida  libere  adhibita,  systema  ei 
assuefactum  videtur,  et  dehinc  in  calorem 
circulationemque  reducendo  effectus  minu¬ 
untur ;  haec  magnopere  minuere,  jam  inve¬ 
nietur  affusio  tepida.  Et  calore  corporis  non 
praeter  solitum  aucto,  nullam  temperiei  dimi- 
nutionem,  talem  qualem  Currie  observabat, 

et 


usu  exteuno.  81 

et  de  qua  rationem  tam  ingeniosam  reddidit, 
in  multis  quibus  adfui  exemplis  efficiebat : 
et  hoc  ab  indole  systematis  omnibus  cognita 
esse  ortum  verisimile  videtur,  qua  ad  causa¬ 
rum  impulsum,  quas  caloris  naturalis  diminu- 
tionem  inducant,  pro  tempore  saltem  resis¬ 
tendum,  vires  suppeditantur.  Hoc  tamen,  ca¬ 
lore  corporis  praeter  naturam  aucto,  non  re¬ 
fert,  in  quo  evaporationem  superficiei  mag¬ 
nam,  rationem  esse  arbitror,  celeris  in  qui¬ 
busdam  etiam  frigida  superioris  temperiei  re¬ 
ductionis,  per  aquam  cujus  calor,  a  corporis 
calore,  tam  minime  differt. 

Saepissime  tamen  affusionis  tepidae  effectus, 
praesertim  in  febres  abrumpendo,  frigida 
multo  inferiores,  ac  minus  constantes  sunt; 
sed  ab  applicatione  minus  dura  in  extrema 
febre,  siccam  aridam  cutis  conditionem,  et 
sitim  mitigando,  diaphoresin  parando,  som¬ 
numque  conciliando,  utilissimum  invenietur 
remedium.  Aquae  calidae  topica,  pediluvio 

vel  extrema  fovendo  applicatio,  delirio  et  in¬ 
quietudine  maxime  urgentibus,  diu  ut  reme¬ 
dium  efficax  cognita  fuit.  In  his,  aquae  in 
pediluvio  adhibitae  calor  96  vel  97  esse  de¬ 
bet.  Eodem  tamen  tempore  cavere  oportet, 
ne  per  ejus  applicationem,  aeger  diu  erectus 
retineatur,  utpote  a  viribus  laxantibus  -syn- 
cope  facile  inducitur. 


V.  DE  MODO  OPERANDI. 

*>.  •'  1-  '  u  1  /  !  '  .  .  # 

Multorum  remediorum  in  corpus  huma*, 
num  theoria  virium,  res  haud  parvi  momenti 
adhuc  in  dubio  latet :  inter  hsec  frigoris  po¬ 
testas,  ejusque  in  systema  modus  operandi, 
multae  investigationi,  opinionisque  diversitati 
ortum  dedit.  Igitur  haud  fortasse  alienum 
apparebit,  si  frigoris  in  corpus  bene  valens  ef¬ 
fectus  breviter  ostendam,  quo  facilius  in  cor¬ 
pus  febre  laborans,  vires  explicare  poterimus. 
Frigoris  m  corpus  humanum  effectus,  ex  gra¬ 
du 

du  durationeque  praecipue  pendet.  Hic  fri¬ 
goris  effectus  magni  perscrutare,  nihil  ad  rem 
esset :  ideoque  meipsum  ad  illius  frigoris 
effectus  gradus,  restringam,  qui  non  infra  32 
in  aere,  vel  45  in  aqua  descendit;  ideoque  fri¬ 
gus  lenius  nominari  potest.  Hujus  temperiei 
effectus,  optime  in  aquae  balneo  immersione, 
haud  'magnopere  infra  gradum  jam  memora¬ 
tum,  nec  multum  superantis,  ostenduntur. 

Primum  quum  aliquis  balneum  in  frigi¬ 
dum  descendit,  frigoris  sensus  magnus  senti¬ 
tur,  singultus  convulsivi  sequuntur,  corporis 
moles  minuitur,  superficiei  vasorum  constric¬ 
tio  fit,  unde  totum  corpus  pallescit,  et  cutis 
quasi  anserina  apparet.  Dehinc  sanguis  in 
partes  internas  propellitur,  et  systematis  reac¬ 
tio  inducitur,  qua  pulsus  calorque  qui  primum 
aliquantum  descendebant,  nunc  homine  prae^ 
sertim  e  balneo  emerso,  rursus  ad  solitum  rede¬ 
unt  modum,  totumque  corpus  calescit.  Si  idem 
autem,  diutius  in  balneo  permaneat,  corporis 

E 

temperies,  gradatim  minuitur,  pulsus  celerior, 
magis  indistinctus,  et  postremo  haud  sentiendus 
evadit,  debilitas,  torporque  totius  systematis  ap¬ 
parent,  sensus  interni  perturbantur,  et  mors, 
gravi  somno  praegresso,  sequitur.» 

Ex  hisce  phaenomenis,  frigoris  effectuum 
ratio  facile  deduci  potest ;  nam  ejus  applica¬ 
tione,  calor,  corporis  humani  stimulus  maxime 
necessarius,  pro  tempore  abstrahitur,  ideoque 
excitibilitas  accumulatur,  et  dehinc  stimulis, 
et  praesertim  actioni  vasculari  auctae,  quae  a 
sanguinis  circa  cor  accumulatione,  et  ejus 
actione  valida  aucta,  ultro  sequitur,  corpus 
obnoxius  fit.  Ideo  frigus,  dum  modicum,  et 
breviter  perdurans,  Ionici  ppteptis  munere 
fungitur. 

Cum  autem  applicatio  diutius  permaneat, 
frigus,  systematis  irritabilitatem  penitus  ex¬ 
haurit,  et  mortem  viribus  summe  sedativis  in- 

L  r.  ■  ..  •  i  •  -  * 

fert,  uti  torpor,  somnusque,  mortem  antece¬ 
dentes,  plane  demonstrant. 

Affusionis  frigidas  modi  operandi  ratio, 
nunc  facilius  reddi  potest.  Ejus  enim  appli¬ 
catione,  subitus,  yalidusque  sensationibus  im¬ 
pulsus  detur,  et  dehinc  in  febre  cito  adhibita, 
nova  sanaque  actio  inducitur,  qua  stadium 
calidum  abrumpitur,  et  actionum  morbida¬ 
rum  cum  eo  conjunctae  seriei,  finis  imponi¬ 
tur. 

Cum  autem  in  stadio  seriore  usurpetur,  et 
hae,  duratione  et  consuetudine,  ita  arcte  con- 
nectuntur,  ut  non  nisi  difficillime  solvantur, 
affusio  frigida,  et  propria  temperie,  et  e- 
vaporatione  a  corporis  superficie  inducta, 
calorem  liberum  morbidum  abstrahit,  et 
reactione  cordis  et  arteriarum,  quae  se¬ 
quitur  valida,  spasmus  qui'  plerumque 
in  febre  adesse  conceditur  vasorum  extre¬ 

morum ,  superatur,  et  perspirationis  functioni 
pergere  datur. 

Pulsus  celer  a  caloris  morbidi  stimulo,  in¬ 
ductus,  sustentatusque,  et  a  capillarium  extre¬ 
morum  spasmo,  cum  hi  abeunt,  jam  minuitur. 
Dolor  capitis,  inquietudo,  et  anxietas  febrilis, 
auctam,  variamque  circulationem  insequentes, 
mitigantur  vel  prorsus  decedunt;  somnusque 
prius  his  instantibus  aversus,  nunc  facile  conci¬ 
liatur.  Sitis  etiam  sublevatur  vel  fluidorum 
absorptione,  vel  calore  morbido  submoto,  et 
perspiratione  insecuta,  vel,  secundum  Docto- 
rem  Currie,  exhalantium,  interioris  superficiei 
oris,  faucium,  et  ventriculi  strictura  morbida, 
ex  quorum  calore  et  ariditate,  pendet  sitis,  ex 
affusione  externa  ablata ;  et  haec  verisimilis  est 
causa ;  nam  si  ulla  a  superficie,  absorptio  un¬ 
quam  vere  accidit,  processus  esse  lentus  de¬ 
bet,  ideoque,  in  affusionis  frigidae  applica¬ 
tionis  tempore  brevi,  occurrere  nunquam 
putari  potest,  et  quum  etiam  a  frigoris  appli¬ 
catione 

catione  subita,  superficiei  vasorum  spasmus 
pro  tempore  fortasse  incidit. 

Affusio  tepida,  febrilem  calorem  minuendo, 
evaporatione  magna,  et  dehinc  caloris  abstrac- 
tione,  ejus  applicatione  inducta,  agere  praeci¬ 
pue  videtur.  Etiam  dotibus  laxantibus,  sic¬ 
cam  et  aridam  cutis  conditionem,  superficiei 
vasorum  stricturam  sequentes,  submovet,  et 
hoc  modo,  perspirationem  promovet. 

i 

Postremo,  affusiones  et  frigidse,  et  tepida?, 
maxime  utiles,  in  nosocomiis  praesertim,  mun¬ 
dam  cutis  conditionem  gignendo,  et  sustentan- 
tando,  res,  in  omnibus  magni  momenti  mor¬ 
bis,  praecipue  autem  in  febribus  contagiosis. 


Hos  omnes  effectus  jam  memoratos  affusi¬ 
onum  frigidarum,  et  tepidarum  applicationem 
consequentes,  egomet  vidi,  dum  bis  scriba 

Baetaris  Home,  (qui  manu  libera  et  felici  ex¬ 
itu,  hoc  remedium  annis  1803  et  1804  in  no¬ 
socomio  regio  adhibebat),  ejus  applicationem 
fere  centum  febre  continua  decumbentibus, 
curabam ;  quorum  summa  generalis,  ut  hic 
subjungatur,  mihi  benigne  veniam  conces¬ 
sit,  et  quod  ad  jam  de  hac  re  preposita,  muh 
Irim  corroboranda,  conferet. 

Ex  hisCe  omnibus  exemplis,  in  octo  circi¬ 
ter  solummodo,  febrem  abrumpebat  affusio 
frigida.  Hi  iri  nosocomium,  recepti,  febris 
tertiam  circiter,  vel  quintam  diem,  intra  quin¬ 
tam  septimam  ve,  ejus  applicatione  libera, 

•  V  *  •  ’ 

symptomatum  febrilium  prorsus  expertes  fu¬ 
erunt.  Haec  parva  ratio  casuum  in  quibus, 
febri  fines  imposita  fuit,  sero  febris  tempori 
quo  recepti  fuerunt,  et  interdum  symptoma¬ 
tum  catarrhalium  vehementiae,  ex  qua,  affu¬ 
sionem  libere  adhibere  nequaquam  licebat, 
tribuenda  est.  In  paucis  enim  exemplis 
tibi  a  natura  contagiosa,  febris  aliis  aegris  qui 

morbis 

morbis  diversis  laborabant,  vel  qui  aegrotos 
inserviebant,  communicabatur,  et  quam  pri¬ 
mum  symptomata  febris  apparuere,  affusio 
frigida  adhibita  fuit,  tunc  seniper  effectus 
ejus,  citiores  et  certiores  fuere.  Duo  vel  tres 
ex  hisce  exemplis  rursus  in  febrem  relaba¬ 
bantur,  et  rursus  eodem  modo  febris  submo¬ 
vebatur. 

In  reliquis,  affusiones  tepidae,  frigidaeque, 
morbi  progressum  sistere  non  valentes,  utilis¬ 
simae  fuerunt,  vehementiam  symptomatum 
febrilium  minuendo,  et  morbum  ad  felicem 
exitum  ducendo,  et  sane,  ex  omnibus  exem¬ 
plis  in  quibus  affusio  frigida  adhibita  fuit,  in 
duobus  solummodo,  -mors  morbi  finem  impo¬ 
suit. 

In  paucis  exemplis,  affusio  frigida  nullam 
vel  in  pulsum  vel  calorem  vim  habebat.  In 
adhuc  paucioribus  hos  augebat,  et  in  his  ex¬ 
emplis  solummodo,  ubi  symptomata  c  at  arrha- 

lia  admodum  valebant.  Haec  ultima  autem, 
rare  ab  ejus  usu  aggravabantur. 

* 

Plures  ejus  usu  delectabantur,  alii  autem 
eam  abhorrebant.  In  paucis,  affusio  frigida, 
cum  pulsus  magnam  diminutionem,  eodem 
tempore  interdum  paulum  inconstantiae  in- 
duceret,  haec  autem,  affusionis  tepidae  exhibi¬ 
tione  cito  submovebatur. 

t 

Quum  alii  et  affusionis  frigidae  et  tepidae 
effectus  jam  memorati  sint,  hic  rursus  repetere 
supervacaneum  foret. 


FINIS. 

